17 Desember

17 Desember is die 351ste dag van die jaar in die Gregoriaanse kalender (352ste in skrikkeljare). Daar volg nog 14 dae in die res van die jaar .

Gebeure 

 283 – Pous Gajus volg Pous Eutichianus op as pous van die Rooms-Katolieke Kerk.
 384 – Pous Siricius volg Pous Damasus I op as pous van die Rooms-Katolieke Kerk.
 1456 – Pous Callixtus III stel 6 kardinale aan waaronder Enea Silvio Piccolomini (later Pous Pius II).
 1537 – Pous Paulus III plaas koning Hendrik VIII onder 'n interdik, wat aanleiding gee tot die totstandkoming van die Anglikaanse Kerk.
 1652 – Jan van Riebeeck ontdek die komeet C/1652 Y1.
 1703 – Pous Clemens XI stel Francesco Pignatelli, aartsbiskop van Napels aan as kardinaal.
 1777 – Frankryk word die eerste nasie wat die Verenigde State van Amerika as nasie erken.
 1785 – Francesco Saverio Castiglioni (later Pous Pius VIII) word priester gewy.
 1832 – Giovanni Maria Mastai-Ferretti (later Pous Pius IX) word aartsbiskop-biskop van Imola.
 1837 – 'n Brand breek in die Winterpaleis in Sint Petersburg uit, wat groot dele van die gebou verwoes.
 1862 – Generaal Ulysses S. Grant verban Jode uit Tennessee, Mississippi, en Kentucky.
 1903 – Die eerste aangedrewe vlug vind plaas, deur die Wright-broers.
 1940 – Tweede Wêreldoorlog: Britse bomwerpers val die stad Basel in Switserland aan. Aansienlike skade word aangerig en 4 persone sterf. Switserland was ´n neutrale staat tydens die Tweede Wêreldoorlog. 
 1944 – Tweede Wêreldoorlog: Malmedy-menseslagting: Waffen-SS troepe vuur  met masjiengewere op omtrent 150 ongewapende krygsgevangenes naby Malmedy, België.
 1967 – Harold Holt, die Eerste Minister van Australië (gebore 1908) verdwyn terwyl hy naby Portsea, Victoria swem.
 1969 – Die Amerikaanse Lugmag kondig aan dat sy vlieënde-pieringondersoeke geen getuienis ontbloot het oor die bestaan van 'n buite-aardse ruimtetuig nie.
 1973 – Die Amerikaanse Psigiatrievereniging verwyder homoseksualiteit van sy lys van geestesversteurings.
 1977 – Victoria Falls in Rhodesië word aangeval vanuit Zambië met mortiere; 8 persone beseer.

Geboortes 

 1840 – Sir John Fraser, 'n Suid-Afrikaanse staatsman († 1927).
 1873 – Ford Madox Ford, Engelse romansier, digter, kritikus en redakteur († 1939).
 1874 – William Lyon Mackenzie King, tiende Eerste Minister van Kanada († 1950).
 1900 – Koos Strauss, leier van die Verenigde Party en kabinetsminister († 1990).
 1905 – Simo Häyhä, Finse soldaat en waarskynlik die suksesvolste sluipskutter van alle tye († 2002).
 1908 – William Wordsworth, Britse komponis en nasaat van die broer van die bekende Engelse digter William Wordsworth († 1988).
 1929 – Nellie du Toit, 'n Suid-Afrikaanse liriese sopraan († 2018).
 1933 – Edmond Schietekat, Vlaamse digter († 1981).
 1936 – Jorge Mario Bergoglio (later Pous Franciscus I), die 266ste pous van die Rooms-Katolieke Kerk.
 1938 – Peter Snell, 'n Nieu-Seelandse middelafstand atleet († 2019).
 1945 – Marlise Joubert, Afrikaanse skrywer en digter.
 1975 – Milla Jovovich, Ukraanse aktrise.
 1992 – Quinton de Kock, Suid-Afrikaanse krieketspeler.

Sterftes 

 1187 – Pous Gregorius VIII, die 173ste pous van die Rooms-Katolieke Kerk (* ±1110).
 1645 – Nur Jahan, keiserin van die Mogolryk van Indië (* 1577)
 1830 – Simón Bolívar, 'n Venezolaanse vryheidsvegter en politieke leier (* 1783).
 1909 – Koning Leopold II van België (* 1835)
 1922 – Ds. Abraham Isaac Steytler, invloedryke leraar van die Nederduitse Gereformeerde Kerk (* 1840)
 1923 – Folkert Wilko Hesse, ’n Suid-Afrikaanse argitek van Nederlandse herkoms (* 1855).
 2011 – Cesária Évora volksangeres van Kaap Verde. (* 1941).

Vakansie-, vierings- en waarnemingsdae 

Nasionale Dag in Bhoetan
Die Saturnalia-fees, ter ere van Saturnus begin.

Verwysings 

Desember